CELEX: 32010D0738
Language: lv
Date: 2010-12-02 00:00:00
Title: 2010/738/ES: Komisijas Lēmums ( 2010. gada 2. decembris ), ar ko dažiem būvizstrādājumiem – atveidojumiem šķiedrainā ģipsī – nosaka degamības klases (izziņots ar dokumenta numuru C(2010) 392)  Dokuments attiecas uz EEZ

3.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 317/42
            
         KOMISIJAS LĒMUMS
   (2010. gada 2. decembris),
   ar ko dažiem būvizstrādājumiem – atveidojumiem šķiedrainā ģipsī – nosaka degamības klases
   (izziņots ar dokumenta numuru C(2010) 392)
   (Dokuments attiecas uz EEZ)
   (2010/738/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1) un jo īpaši tās 20. panta 2. punkta a) apakšpunktu,
   apspriedusies ar Būvniecības pastāvīgo komiteju,
   tā kā:
   
               (1)
            
            
               Direktīvā 89/106/EEK paredzēts, ka, lai ņemtu vērā dažādus aizsardzības līmeņus būvdarbos valsts, reģiona vai vietējā līmenī, skaidrojošajos dokumentos var būt nepieciešams ieviest dalījumu klasēs, kas atbilstu izstrādājumu tehniskajiem rādītājiem attiecībā uz katru pamatprasību. Minētie dokumenti ir publicēti kā “Komisijas paziņojums par Direktīvas 89/106/EEK skaidrojošajiem dokumentiem (2)”.
            
         
               (2)
            
            
               Attiecībā uz drošības pamatprasībām ugunsgrēka gadījumā skaidrojošajā dokumentā Nr. 2 ir uzskaitīti vairāki savstarpēji saistīti pasākumi, kas kopā nosaka ugunsdrošības stratēģiju, ko dalībvalstīs izstrādā atšķirīgi.
            
         
               (3)
            
            
               Viens no šādiem skaidrojošajā dokumentā Nr. 2 norādītajiem pasākumiem ir uguns un dūmu rašanās un izplatīšanās ierobežošana noteiktā platībā, ierobežojot būvizstrādājumu potenciālu veicināt ugunsgrēka tālāku izplatīšanos.
            
         
               (4)
            
            
               Minēto ierobežošanas līmeni var izteikt tikai ar izstrādājumu dažāda līmeņa degamību to galīgajā pielietojumā.
            
         
               (5)
            
            
               Panākot saskaņotu risinājumu, iedalījums klasēs tika noteikts Komisijas 2000. gada 8. februāra Lēmumā 2000/147/EK, ar ko ievieš Padomes Direktīvu 89/106/EEK attiecībā uz būvizstrādājumu, būvkonstrukciju un to daļu ugunsdrošības [degamības] klasifikāciju (3).
            
         
               (6)
            
            
               Attiecībā uz atveidojumiem šķiedrainā ģipsī jāizmanto ar Lēmumu 2000/147/EK noteiktā klasifikācija.
            
         
               (7)
            
            
               Daudziem būvizstrādājumiem un/vai būvmateriāliem, kas atbilst Lēmumā 2000/147/EK paredzētajai klasifikācijai, degamība ir vispāratzīta un pietiekami labi zināma ugunsdrošības iestādēm dalībvalstīs, tādējādi to atbilstība šiem konkrētajiem raksturlielumiem nav jātestē,
            
         IR PIEŅĒMUSI ŠO LĒMUMU.
   1. pants
   Būvizstrādājumi un/vai būvmateriāli, kas atbilst visām raksturlielumam “degamība” noteiktajām prasībām un kas nav papildus jātestē, norādīti pielikumā.
   2. pants
   Konkrētās klases, kas jāpiemēro dažādiem būvizstrādājumiem un/vai būvmateriāliem atbilstīgi Lēmumā 2000/147/EK pieņemtajai degamības klasifikācijai, ir norādītas šā lēmuma pielikumā.
   3. pants
   Attiecīgā gadījumā izstrādājumus izvērtē, ņemot vērā to galīgo lietojumu.
   4. pants
   Šis lēmums ir adresēts dalībvalstīm.
   
      Briselē, 2010. gada 2. decembrī
      
         
            Komisijas vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 40, 11.2.1989., 12. lpp.
   
      (2)  OV C 62, 28.2.1994., 1. lpp.
   
      (3)  OV L 50, 23.2.2000., 14. lpp.
   
      PIELIKUMS
      Šajā pielikumā iekļautajā tabulā uzskaitīti būvizstrādājumi un/vai būvmateriāli, kas atbilst visām degamības prasībām un kas nav papildus jātestē.
      
         Tabula
      
      
         Degamības klases atveidojumiem ģipsī, kas armēts ar sizala vai džutas šķiedru
      
      
                  Ražojums
               
               
                  Sīkāka informācija par ražojumu
               
               
                  Minimālais blīvums
                  (kg/m3)
               
               
                  Klase (1)
                  
               
            
                  Atveidojumi šķiedrainā ģipsī
               
               
                  Izstrādājums, kas atbilst EN 13815, izgatavots, veidojot ar ūdeni sajauktu ģipsi, armēts ar viendabīgi disperģētu sizala vai džutas šķiedru, kuras saturs nepārsniedz 2,5 masas %.
               
               
                  1 000
               
               
                  A1
               
            
         (1)  Klase atbilst Lēmuma 2000/147/EK pielikuma 1. tabulai.